CELEX: 32003R0545
Language: sk
Date: 2003-03-27 00:00:00
Title: Nariadenie Komisie (ES) č. 545/2003 z 27. marca 2003, ktorým sa mení a dopĺňa nariadenie (EHS) č. 94/92 o podrobných pravidlách na vykonávanie opatrení pre dovoz z tretích krajín ustanovených v nariadení (EHS) č. 2092/91Text s významom pre EHP.

Dôležité právne oznámenie

|

32003R0545

Úradný vestník L 081 , 28/03/2003 S. 0010 - 0011

		Nariadenie Komisie (ES) č. 545/2003z 27. marca 2003,ktorým sa mení a dopĺňa nariadenie (EHS) č. 94/92 o podrobných pravidlách na vykonávanie opatrení pre dovoz z tretích krajín ustanovených v nariadení (EHS) č. 2092/91(Text s významom pre EHP)KOMISIA EURÓPSKYCH SPOLOČENSTIEV,so zreteľom na Zmluvu o založení Európskeho spoločenstva,so zreteľom na nariadenie Rady (EHS) č. 2092/91 z 24. júna 1991 o ekologickej výrobe poľnohospodárskych výrobkov a príslušných označeniach poľnohospodárskych výrobkov a potravín [1], naposledy zmenené a doplnené nariadením (ES) č. 223/2003 [2], najmä na jeho článok 11 ods. 1,keďže:(1) Zoznam tretích krajín, z ktorých musia pochádzať niektoré poľnohospodárske výrobky získané metódou ekologickej výroby s cieľom obchodovania v rámci spoločenstva, ustanovený na základe článku 11 ods. 1 nariadenia (EHS) č. 2092/91 je stanovený v prílohe k nariadeniu Komisie (EHS) č. 94/92 [3], naposledy zmeneného a doplneného nariadením (ES) č. 2382/2002 [4]. Tento zoznam bol vyhotovený v súlade s článkom 11 ods. 2 nariadenia (EHS) č. 2092/91.(2) Kostarika predložila Komisii žiadosť, aby bola zahrnutá do zoznamu krajín ustanovených v článku 11 ods. 1 nariadenia (EHS) č. 2092/91. Jej orgány predložili informáciu požadovanú na základe článku 2 ods. 2 nariadenia (EHS) č. 94/92.(3) Vyhodnotenie tejto informácie a následná diskusia s kostarickými orgánmi viedla k záveru, v tejto krajine sú pravidlá pre riadenie výroby a kontroly rovnaké s pravidlami ustanovenými v nariadení (EHS) č. 2092/91.(4) Dovoz z Kostariky do spoločenstva sa uskutoční v súčasnej dobe v súlade s článkom 11 ods. 6 nariadenia (EHS) č. 2092/91.(5) Komisia uskutočnila na mieste kontrolu pravidiel na výrobu a kontrolné opatrenia uplatňujúce sa v súčasnosti v Kostarike ustanovené v článku 11 ods. 5 nariadenia (EHS) č. 2092/91.(6) Okrem toho austrálske orgány informovali Komisiu o tom, že jeden kontrolný subjekt pozastavil svoju činnosť. Z toho dôvodu sa názov tohto subjektu vypúšťa z prílohy k nariadeniu (EHS) č. 94/92.(7) Nariadenie (EHS) č. 94/92 sa týmto podľa toho mení a dopĺňa.(8) Opatrenia ustanovené v tomto nariadení sú v súlade so stanoviskom výboru uvedeného v článku 14 nariadenia (EHS) č. 2092/91,PRIJALA TOTO NARIADENIE:Článok 1Príloha k nariadeniu (EHS) č. 94/92 sa mení a dopĺňa, ako je ustanovené v prílohe k tomuto nariadeniu.Článok 2Toto nariadenie nadobúda účinnosť siedmy deň po jeho uverejnení v Úradnom vestníku Európskej únie.Toto nariadenie je záväzné vo svojej celistvosti a je priamo uplatniteľné vo všetkých členských štátoch.V Bruseli 27. marca 2003Za KomisiuFranz Fischlerčlen Komisie[1] Ú. v. ES L 198, 22.7.1991, s. 1.[2] Ú. v. ES L 31, 6.2.2003, s. 3.[3] Ú. v. ES L 11, 17.1.1992, s. 14.[4] Ú. v. ES L 358, 31.12.2002, s. 120.--------------------------------------------------PRÍLOHAPríloha k nariadeniu (EHS) č. 94/92 sa mení a dopĺňa takto:1. Po texte uvedenom k Austrálii: sa vkladá tento text"Kostarika1. Kategórie produktov:a) nespracované rastlinné výrobky v rámci článku 1 ods. 1 písm. a) nariadenia (EHS) č. 2092/91;b) spracované rastlinné výrobky určené na ľudskú spotrebu v zmysle článku 1 ods. 1 písm. b nariadenia (EHS) č. 2092/91.2. Pôvod:Produkty kategórie uvedenej v bode 1 písm. a) a ekologicky vypestované prísady v produktoch kategórie uvedenej v bode 1 písm. b) boli vyprodukované v Kostarike.3. Kontrolné subjekty: Eco- LOGICA a BCS Oko- Garantie.4. Subjekt vydávajúci osvedčenia: Ministerio de Agricultura y Ganadería.5. Trvanie zaradenia: do 30. júna 2006."2. V bode 3 týkajúcom sa Austrálie sa vypúšťa zarážka "– Organic Vignerons Association of Australia Inc. (OVAA)".--------------------------------------------------